
A V I Z

asupra proiectului de Lege pentru aprobarea Ordonanţei de urgenţă nr.163/1999 privind unele măsuri pentru completarea şi modificarea cadrului juridic referitor la regimul de administrare restructurare financiară şi operaţională a Băncii Agricole S.A. în vederea privatizării.



Cu adresa nr.436 din 1 noiembrie 1999, înregistrată sub nr.957/XVIII/11 din 1 noiembrie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării în procedură de urgenţă,  proiectul de lege menţionat mai sus.



În şedinţa din 3 noiembrie 1999 Comisia juridică, de disciplină şi imunităţi a examinat acest proiect de lege şi a hotărât cu majoritate de voturi, să îl avizeze favorabil,  cu recomandarea de a se ţine seama de propunerile de îmbunătăţire la unele texte, de la punctul II, din Avizul favorabil nr.1127/26.10.1999, al Consiliului Legislativ.



Având în vedere conţinutul juridic şi obiectul reglementării, proiectul de lege face parte din categoria legilor ordinare.



P R E S E D I N T E,                            SECRETAR,

                   Emil Teodor Popescu                       Nicolae Grădinaru

red. consilier

        Sorin Rânjea

